
Parlamentul  României

Camera  Deputaţilor

COMISIA PENTRU INDUSTRII                         COMISIA PENTRU MEDIU 


    ȘI SERVICII                                             ȘI ECHILIBRU ECOLOGIC                 

Nr.4c-3/201/2020                     



Nr.4c-8/466/2020

București, 02.06.2020

BIROULUI PERMANENT
AL 

CAMEREI DEPUTAȚILOR

Vă înaintăm, alăturat, Raportul asupra proiectului de Lege privind aprobarea Ordonanţei de urgenţã a Guvernului nr.47/2020 pentru stabilirea, pe perioada stării de urgenţă instituită prin Decretul Preşedintelui României nr.195/2020, a condiţiilor de comercializare a benzinei şi motorinei în contextul crizei economice generate de pandemia SARS-CoV-2, transmis cu adresa nr. P.L.x. 280 din  20 mai 2020.

În raport de obiectul și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.112 din Regulamentul Camerei Deputaților,  republicat, Camera Deputaților este Cameră decizională.
PREȘEDINTE, 





PREȘEDINTE,


    IULIAN IANCU 




         CUPĂ ION

R A P O R T
asupra proiectului de Lege privind aprobarea Ordonanţei de urgenţã a Guvernului nr.47/2020 pentru stabilirea, pe perioada stării de urgenţă instituită prin Decretul Preşedintelui României nr.195/2020, a condiţiilor de comercializare a benzinei şi motorinei în contextul crizei economice generate de pandemia SARS-CoV-2

În conformitate cu prevederile art.94 și art.114 din Regulamentul Camerei Deputaților, republicat, Comisia pentru industrii și servicii şi Comisia pentru mediu și echilibru ecologic au fost sesizate, spre dezbatere în fond, cu proiectul de Lege privind aprobarea Ordonanţei de urgenţã a Guvernului nr.47/2020 pentru stabilirea, pe perioada stării de urgenţă instituită prin Decretul Preşedintelui României nr.195/2020, a condiţiilor de comercializare a benzinei şi motorinei în contextul crizei economice generate de pandemia SARS-CoV-2, transmis cu adresa nr.P.L.x.280 din 20 mai 2020, înregistrat la Comisia pentru industrii şi servicii sub nr.4c-3/201 din 20 mai 2020.

Consiliul Legislativ, cu avizul nr.334/10.04.2020, avizează favorabil propunerea legislativă cu observaţii şi propuneri.

Senatul, în calitate de primă Cameră sesizată, adoptă propunerea legislativă în şedinţa din 12 mai 2020.

 Proiectul de lege are ca obiect stabilirea condițiilor de comercializare a benzinei și motorinei în contextul crizei economice generate de pandemia COVID-19, pe perioada stării de urgență. Intervențiile legislative vizează instituirea unei derogări de la prevederile art.3 și 5 din Ordonanța de urgență a Guvernului nr.80/2018 pentru stabilirea condițiilor de introducere pe piață a benzinei și motorinei, de introducere a unui mecanism de monitorizare și reducere a emisiilor de gaze cu efect de seră și de stabilire a metodelor de calcul și de raportare a reducerii emisiilor de gaze cu efect de seră și pentru modificarea și completarea Legii nr.220/2008 pentru stabilirea sistemului de promovare a producerii energiei din surse regenerabile de energie, aprobată cu modificări prin Legea nr.311/2018, în sensul ca, pe perioada stării de urgență, furnizorii de carburanți să poată comercializa către consumatorul final, cu notificarea prealabilă a Ministerului Economiei, Energiei și Mediului de Afaceri, motorină și benzină cu un conținut de biocarburant redus față de valorile stabilite pentru anul 2019, sub condiția ca reducerea să nu fie imputabilă.

Membrii Comisiei pentru mediu și echilibru ecologic au examinat proiectul de Lege în data de 26 mai 2020, și au hotărât cu majoritate de voturi să propună plenului Camerei Deputaților adoptarea proiectului de Lege.


La lucrările Comisiei pentru mediu și echilibru ecologic din  data de 26.05.2020 au fost prezenți 14 deputați din totalul de 16 deputați membrii ai comisiei.

Membrii Comisiei pentru industrii și servicii au examinat proiectul de lege în ședința din 02 iunie 2020, și au hotărât, cu unanimitate de voturi, să propună plenului Camerei Deputaților adoptarea proiectului de Lege.

La lucrările comisiei pentru industrii și servicii din data de 02.06.2020 au fost prezenți 19 deputați din totalul de 22  deputați membri ai comisiei. 


În urma dezbaterilor și a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților adoptarea proiectului de Lege privind aprobarea Ordonanţei de urgenţã a Guvernului nr.47/2020 pentru stabilirea, pe perioada stării de urgenţă instituită prin Decretul Preşedintelui României nr.195/2020, a condiţiilor de comercializare a benzinei şi motorinei în contextul crizei economice generate de pandemia SARS-CoV-2. 


În raport de obiectul și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

        PREŞEDINTE,         





PREȘEDINTE,                                                            
      IULIAN IANCU        





   ION CUPĂ                                                 
         SECRETAR,     






   SECRETAR,
ADNAGI SLAVOLIUB    





PETRU FARAGO
Consilier parlamentar, Ovidiu Fulga  





Consilier parlamentar, Alina Alexandriuc

